stanford-oval/wikipedia huggingface dataset:
อุลตร้าแมนซีโร่ THE MOVIE ศึกตัดสินครั้งใหญ่! จักรวรรดิทางช้างเผือก เบเรียล
เรื่องย่อ

หลังจากรอดชีวิตจากการต่อสู้ของเขากับอุลตร้าแมนซีโร่จากภาคที่แล้ว อุลตร้าแมนผู้ชั่วร้ายเบเรียล ซึ่งตอนนี้ได้กลายเป็น จักรพรรดิกาแล็คซี่ไคเซอร์เบเรียล ได้นำมาพิชิตใหม่ในการยึดครองจักรวาล ที่ต้องได้รับอีกสองพันธมิตรในการพิชิตของเขาเช่นเดียวกับการสร้างคนรับใช้ของหุ่นยนต์เป็นจำนวนนับล้าน ที่รู้จักกันชื่อ เลกิโอนอยด์ และ"ดาร์คล็อป" เบเรียลได้โจมตีดาวเคราะห์เมอราลดา และได้จับตัวประกันดาวเคราะห์และล้างสมองผู้ปกครองของดาวเคราะห์ ไคเซอร์เบเรียลได้รับชัยชนะในการยึดครองดาวเคราะห์
ย้อนกลับไปที่เนบิวลา M78 ดินแดนแห่งแสงก็ถูกโจมตีโดย หนึ่งในหุ่นยนต์ขนส่งของเบเรียลที่มีดาร์คล็อป 3 ตัว แต่โชคดีที่อุลตร้าแมนซีโร่ปรากฏตัวขึ้นพร้อมกับอุลตร้าเซเว่น และทำลายดาร์คล็อป ก่อนที่พวกเขาจะหนีไปได้ การติดตามใช้พลังงานที่ดาร์คล็อปมาจากเหล่านักรบอุลตร้ามาสรุปดาร์คล็อปมาจากจักรวาลผลัดและดังนั้นจึงไม่สามารถที่จะมารวมกันหยุดพวกเขาได้ อุลตราแมนซีโร่ ได้บินโคจรไปหยุดเบเรียลด้วยตนเอง และพี่น้องอุลตร้าอื่น ๆ และประชาชนทั้งหมดของดาวได้สร้างขอบเขตเดินทางที่จะส่งอุลตราแมนซีโร่ไปยังจักรวาลที่เป็นระรานของเบเรียล ก่อนที่จะแยกย้ายกันไป แต่อย่างไรก็ตามอุลตร้าเซเว่น ได้ให้อุปกรณ์ที่สร้างขึ้นแก่ซีโร่ซึ่งเรียกว่า "ซีโร่เบรซเลส" อุปกรณ์ที่ทำหน้าที่เป็นแหล่งพลังงานสำรองที่ซีโร่ควรใช้ปล่อยพลังงานเมื่อสิ่งต่างอยู่ในสภาพเลวร้าย ซึ่งมันสามารถใช้ได้เพียงแค่ 3 ครั้ง
ตัวละคร > นักรบอุลตร้าจากดินแดนแห่ง

อุลตร้าแมนซีโร่
เพลงประกอบ

ญี่ปุ่น: "Susume! Ultraman Zero" ; โรมาจิ: すすめ！ウルトラマンゼロ ; ทับศัพท์: Susume! Urutoraman Zero ; "Let's Go! Ultraman Zero"
ศิลปิน: voyager
ญี่ปุ่น: "Unmei no Shizuku ~Destiny's star~" ; โรมาจิ: 運命のしずく～Destiny's star～ ; "Drop of Fate ~Destiny's star~"
ศิลปิน: GIRL NEXT DOOR
แหล่งข้อมูลอื่น

เว็บไซต์ทางการ
The Strongest Room of Kaiser Belial - Collaboration with Nico Nico Douga
อูมา เธอร์แมน

| อูมา เธอร์แมน |
| --- | --- |
เธอร์แมนใน ค.ศ. 2014
เกิด: อูมา คารูนา เธอร์แมน  (1970-04-29) 29 เมษายน ค.ศ. 1970 (54 ปี) บอสตัน รัฐแมสซาชูเซตส์ สหรัฐ
อาชีพ: นักแสดง นางแบบ
ปีปฏิบัติงาน: 1985–ปัจจุบัน
คู่สมรส: แกรี โอลด์แมน (สมรส 1990; หย่า 1992) อีธาน ฮอว์ก (สมรส 1998; หย่า 2005)
คู่รัก: อาร์แพด บุสสัน  (2007–2009, 2011–2014)
บุตร: 3 คน รวมถึงมายาและเลวอน ฮอว์ก
บิดามารดา: รอเบิร์ต เธอร์แมน (บิดา) Nena von Schlebrügge (มารดา)
อูมา คารูนา เธอร์แมน (อังกฤษ: Uma Karuna Thurman; เกิด 29 เมษายน ค.ศ. 1970) เป็นนักแสดง, นางแบบและโปรดิวเซอร์ชาวอเมริกันที่เคยได้รับการเสนอชื่อเข้าชิงรางวัลออสการ์ เธอมีผลงานการแสดงภาพยนตร์ในหลากหลายแนว ไม่ว่าจะเป็นหนังโรแมนติกคอเมดี และดราม่า ไปถึงนวนิยายวิทยาศาสตร์ถึงแอ็กชั่น ผลงานที่เป็นที่รู้จักดีเช่นภาพยนตร์ที่ทำงานร่วมภายใต้การกำกับของเควนติน แทแรนทิโน และผลงานที่เป็นที่รู้จักของเธอเช่น  Dangerous Liaisons (1988), Pulp Fiction (1994), Gattaca (1997) และ Kill Bill (2003–04)
ทางด้านชีวิตส่วนตัว เธอร์แมนสมรสแล้ว 2 ครั้ง ครั้งแรกแต่งงานกับนักแสดงชาวอังกฤษ แกรี โอลด์แมน ในปี 1990 และหย่าร้างในปี 1992 และครั้งที่ 2 นักแสดงชาวอเมริกัน อีธาน ฮอว์ก ในปี 1998 และหย่าร้างในปี 2004 เธอร์แมนมีลูก 2 คนกับฮอว์กคือ ลูกสาวชื่อ มายา เรย์ เธอร์แมน-ฮอว์ก (เกิดปี 1998) และลูกชายชื่อ เลวอน กรีน เธอร์แมน-ฮอว์ก (เกิดปี 2002) ซึ่งทั้งคู่ก็เป็นนักแสดงเช่นเดียวกันกับพ่อแม่ ในปี 2007 เธอมีความสัมพันธ์กับนักการเงินชาวฝรั่งเศส Arpad Busson และหมั้นในปี 2009 มีลูกสาวหนึ่งคนชื่อ โรซาลินด์ อารูชา อาร์คาดินา อัตตาลูน ฟลอเรนซ์ เธอร์แมน-บุสสัน (เกิดปี 2012) และเลิกรากันในปี 2017
แหล่งข้อมูลอื่น

อูมา เธอร์แมน ที่อินเทอร์เน็ตมูวีเดตาเบส
อูมา เธอร์แมน ที่ออลมูวี
Uma Thurman at Models.com
อูมา เธอร์แมน ที่รอตเทนโทเมโทส์
อเบาต์.มี

| --- | --- |

ประเภท: หน้าหลักของโซเชียลมีเดีย
ภาษาที่ใช้ได้: ภาษาอังกฤษ
เจ้าของ: โทนี คอนราด
ยูอาร์แอล: about.me
เชิงพาณิชย์: ไม่
ลงทะเบียน: ใช่
อเบาต์.มี (อังกฤษ: about.me) เป็นหน้าเว็บโฮสติงของผู้ใช้ ถูกคิดค้นขึ้นโดย ไรอัน เฟรย์ตาส, โทนี คอนราด และ ทิม ยัง ในปี พ.ศ. 2552 โดยเว็บไซต์จะให้ผู้ใช้ที่ทำการลงทะเบียนแล้ว เขียนประวัติส่วนตัวของตนเอง รวมไปถึงคุณสมบัติเด่นของเว็บไซต์นี้คือ การเชื่อมโยงกับเฟซบุ๊ก, ฟลิคเกอร์, กูเกิล+, ลิงด์อิน, ทวิตเตอร์, ทัมเบลอร์ และยูทูบ ซึ่งในหน้า ๆ หนึ่ง จะมีขนาด 1 หน้าเว็บไซต์ ซึ่งจะประกอบไปด้วยลิงก์เชื่อมโยงกับสังคมออนไลน์, ประวัติ และรูปพื้นหลังของผู้ใช้
โลโก้ อเบาต์.มี บนมือถือ
แหล่งข้อมูลอื่น

เว็บไซต์ทางการ
อุรังอุตังสุมาตรา

| อุรังอุตังสุมาตรา |
| --- | --- |

เพศผู้ในสวนสัตว์ไลพ์ซิช ไลพ์ซิช

เพศเมียกับลูกใน Tierpark Hellabrunn มิวนิก
สถานะการอนุรักษ์
 เสี่ยงขั้นวิกฤติต่อการสูญพันธุ์  (IUCN 3.1)
CITES Appendix I (CITES)
การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลี้ยงลูกด้วยนม Mammalia
อันดับ:: อันดับวานร 
อันดับย่อย:: ฮาพลอไรนิ Haplorhini
อันดับฐาน:: Simiiformes 
วงศ์:: ลิงใหญ่ 
สกุล:: Pongo  Lesson, 1827
สปีชีส์:: Pongo abelii
ชื่อทวินาม
Pongo abelii Lesson, 1827


การกระจายพันธุ์ในอินโดนีเซีย
อุรังอุตังสุมาตรา (อังกฤษ: Sumatran orangutan; ชื่อวิทยาศาสตร์: Pongo abelii) เป็นหนึ่งในอุรังอุตังสองสปีชีส์ ซึ่งพบเฉพาะบนเกาะสุมาตรา ประเทศอินโดนีเซียเท่านั้น อุรังอุตังชนิดนี้หายากและมีขนาดตัวเล็กกว่าอุรังอุตังบอร์เนียว (P.  pygmaeus) อุรังอุตังสุมาตราเพศผู้มีความสูงได้ถึง 1.4 เมตร และหนัก 90 กิโลกรัม ขณะที่เพศเมียจะมีขนาดตัวเล็กกว่า โดยเฉลี่ยแล้วจะสูง 90 เซนติเมตร และหนัก 45 กิโลกรัม
พฤติกรรม

เมื่อเปรียบเทียบกับอุรังอุตังบอร์เนียวแล้ว อุรังอุตังสุมาตราค่อนข้างที่จะมีพฤติกรรมกินผลไม้ และโดยเฉพาะอย่างยิ่ง กินแมลงมากกว่า  ผลไม้ที่อุรังอุตังชนิดนี้ชื่นชอบ รวมไปถึง จิกและขนุน นอกจากนี้มันยังกินไข่นกและสัตว์มีกระดูกสันหลังขนาดเล็กด้วย อุรังอุตังสุมาตราใช้เวลากินอาหารในเปลือกต้นไม้น้อยกว่ามาก
มีการสังเกตพบว่า อุรังอุตังสุมาตราป่าในบึง Suaq Balimbing สามารถใช้เครื่องมือได้ อุรังอุตังจะหักกิ่งไม้ที่มีขนาดยาวประมาณหนึ่งฟุต จากนั้นจึงหักกิ่งอ่อนออกและเสียดสีปลายด้านหนึ่ง จากนั้น มันจะใช้แท่งไม้ดังกล่าวเพื่อขุดเข้าไปในโพรงต้นไม้เพื่อหาปลวก พวกมันยังใช้แท่งไม้แหย่ผนังรังผึ้ง โดยขยับไปมา แล้วจึงจับเอาน้ำผึ้ง นอกเหนือจากนั้น อุรังอุตังยังใช้เครื่องมือในการกินผลไม้ด้วย เมื่อผลของต้นช้างไห้สุก สันเปลือกที่แข็งของมันจะอ่อนลงจนกระทั่งเปิดออก ภายในผลของมันคือเมล็ดที่อุรังอุตังชอบกิน แต่เมล็ดจะถูกหุ้มด้วยขนคล้ายเส้นใยแก้ว ซึ่งจะสร้างความเจ็บปวดให้แก่อุรังอุตังหากกินเข้าไป อุรังอุตังที่กินผลช้างไห้จะเลือกแท่งไม้ยาวห้านิ้ว แล้วหักเปลือกไม้ออก แล้วจึงค่อย ๆ รวบรวมเส้นขนโดยใช้แท่งไม้ดังกล่าว เมื่อผลไม้ปลอดภัยที่จะกินแล้ว มันก็จะกินเมล็ดโดยใช้แท่งไม้หรือนิ้วมือ ถึงแม้ว่าบึงที่คล้ายกันจะสามารถพบได้บนเกาะบอร์เนียว แต่อุรังอุตังบอร์เนียวไม่ใช้อุปกรณ์ประเภทนี้
อุรังอุตังสุมาตราจะอาศัยและหากินบนต้นไม้มากกว่าอุรังอุตังบอร์เนียว ซึ่งอาจเป็นเพราะเนื่องจากการมีนักล่าที่มีขนาดใหญ่กว่า อย่างเช่น เสือสุมาตรา มันจึงเคลื่อนที่จากต้นไม้ต้นหนึ่งไปยังอีกต้นหนึ่งโดยการห้อยโหน
อุรังอุตังสุมาตราในธรรมชาติที่มีความคุ้นเคยกับมนุษย์ จะยอมให้มนุษย์เข้าใกล้ได้มากกว่า แต่ก็ไม่ใกล้จนเกินไป ผิดจากประชากรที่อาศัยอยู่ในป่าลึกเมื่อพบมนุษย์จะรีบหนีทันที
อุรังอุตังสุมาตรา จะหักกิ่งไม้ทั้งกิ่งทำเป็นรังบนต้นไม้ โดยเลือกสถานที่ ๆ ปลอดภัย หนึ่งตัวอาจมีรังได้ถึง 3-4 แห่ง บางตัวอาจจะทำรังเพียงแค่นอนเล่น และมีพฤติกรรมย้ายรังไปเรื่อย ๆ
วัฏจักรชีวิต

อุรังอุตังสุมาตราเป็นสัตว์สังคมมากกว่าอุรังอุตังบอร์เนียว กลุ่มของอุรังอุตังเหล่านี้จะรวมตัวกันเพื่อหาอาหารบนต้นจิกที่มีอยู่เป็นจำนวนมาก อย่างไรก็ตาม เพศผู้โตเต็มวัยมักจะหลีกเลี่ยงการเผชิญหน้ากับเพศผู้ตัวเต็มวัยอีกตัวหนึ่ง เพศผู้ที่ยังโตไม่เต็มวัยจะพยายามจับคู่กับเพศเมีย ถึงแม้ว่าพวกมันมักจะประสบความล้มเหลวเป็นส่วนใหญ่ เนื่องจากเพศเมียตัวเต็มวัยสามารถหลีกหนีเพศผู้เหล่านี้ได้อย่างง่ายดาย เพศเมียตัวเต็มวัยมักจะจับคู่กับเพศผู้ตัวเต็มวัยมากกว่า
ช่วงอัตราการเกิดของอุรังอุตังสุมาตรายาวนานกว่าอุรังอุตังบอร์เนียว และถือว่ายาวนานที่สุดในหมู่พวกลิงใหญ่  อุรังอุตังสุมาตราพร้อมที่จะมีลูกเมื่ออายุได้ 15 ปี ลูกอ่อนอุรังอุตังจะอยู่ใกล้กับแม่ของมันจนกระทั่งอายุได้ 3 ปี และแม้กระทั่งหลังจากนั้น พวกมันจะยังคงรวมกลุ่มกับแม่ของมัน อุรังอุตังทั้งสองชนิดมักจะมีชีวิตอยู่หลายทศวรรษ มีประมาณการอายุขัยว่าอาจสูงถึงมากกว่า 50 ปี ค่าเฉลี่ยของการผสมพันธุ์ครั้งแรกของอุรังอุตังสุมาตราอยู่ที่ 12.3 ปี ไม่มีสัญญาณระบุถึงภาวะหมดประจำเดือนในอุรังอุตังชนิดนี้
สถานะ

อุรังอุตังสุมาตราเป็นสัตว์ประจำถิ่นเกาะสุมาตรา และมีถิ่นที่อยู่อาศัยจำกัดโดยเฉพาะอย่างยิ่งทางตอนเหนือของเกาะ ในธรรมชาติ อุรังอุตังสุมาตรารอดชีวิตอยู่ในจังหวัดนังกรูอาเจะฮ์ดารุสสลาม (NAD) ซึ่งตั้งอยู่ทางปลายเหนือสุดของเกาะ อุรังอุตังชนิดนี้เคยมีถิ่นที่อยู่อาศัยอย่างกว้างขวาง เนื่องจากพบว่ามันได้เคยอาศัยห่างออกไปทางใต้ในคริสต์ศตวรรษที่ 19 อย่างเช่น ในจำบีและปาดัง อุรังอุตังสุมาตราจำนวนน้อยยังได้อาศัยอยู่ในจังหวัดสุมาตราเหนือ ตามแนวที่ติดต่อกับ NAD โดยเฉพาะอย่างยิ่งในป่าทะเลสาบโทบา อุรังอุตังชนิดดังกล่าวได้ถูกจัดอันดับเป็นสัตว์ใกล้สูญพันธุ์ขั้นวิกฤตในบัญชีแดงของ IUCN ตั้งแต่ ค.ศ. 2000 และได้รับการพิจารณาว่าเป็นหนึ่งใน "ไพรเมตที่ใกล้สูญพันธุ์ที่สุดในโลก 25 ชนิด"
การสำรวจใน ค.ศ. 2004 ประเมินว่ามีอุรังอุตังสุมาตราเหลืออยู่ประมาณ 7,300 ตัว และปัจจุบันเหลืออยู่เพียงแห่งเดียวในโลก คือ อุทยานแห่งชาติกุนุงเลเซอร์ ซึ่งเป็นมรดกโลก
ข้อมูล

Groves, C. (2005-11-16).  Wilson, D. E.; Reeder, D. M. (บ.ก.). Mammal Species of the World (3rd ed.). Johns Hopkins University Press. ISBN 0-801-88221-4.
แหล่งข้อมูลอื่น

Sumatran Orangutan Society
Sumatran Orangutan Conservation Programme
Orangutan Foundation Info on project in Aceh
The Orangutan Conservancy
ARKive – images and movies of the Sumatran orang-utan (Pongo abelii)
View the orangutan genome on Ensembl.
View the ponAbe2 genome assembly in the UCSC Genome Browser.
| --- | --- |
การแยกแยะหน่วยอนุกรมวิธาน:  Wikidata: Q543424  Wikispecies: Pongo abelii  ADW: Pongo_abelii  BOLD: 151926  EoL: 2925671  Fossilworks: 232339  GBIF: 5707420  iNaturalist: 67982  ITIS: 944294  IUCN: 121097935  MSW: 12100804  NCBI: 9601  Species+: 8203 
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล
อู่หลินเฟิง

| --- | --- |

อุตสาหกรรม: คิกบ็อกซิงโปรโมชัน
รูปแบบ: คิกบ็อกซิง
ก่อตั้ง: จีน
สำนักงานใหญ่:  จีน
อู่หลินเฟิง (จีน: 武林風; อังกฤษ: Wu Lin Feng) หมายถึง วิถีนักสู้แห่งพงไพร หรือ วิถีการต่อสู้ เป็นรายการศิลปะการต่อสู้ที่มีชื่อเสียงมากที่สุดของประเทศจีน โดยคำว่าอู่หลิน เป็นแนวคิดที่ได้มาจากนิยายกำลังภายในของจีน
รายการดังกล่าวเริ่มต้นครั้งแรกในเดือนมกราคม ค.ศ. 2004 และทำการออกอากาศในทุกวันเสาร์ โดยสถานีโทรทัศน์เหอหนาน นอกจากนี้ ยังมีนักสู้ชาวต่างชาติที่เข้าร่วมในรายการอู่หลินเฟิง อาทิ บัวขาว ป.ประมุข และแสนชัย ส.คิงสตาร์
สมุดภาพ

บัวขาว ป.ประมุข ชาวไทยผู้เข้าร่วมแข่งขัน
แสนชัย ส.คิงสตาร์ ชาวไทยผู้เข้าร่วม
สิทธิชัย ศิษย์สองพี่น้อง ชาวไทยผู้เข้าร่วม
แหล่งข้อมูลอื่น

中华英雄泉城掀起“武林风” (จีน)
อเมริกันขนสั้น

Breed of cat
| อเมริกันขนสั้น |
| --- | --- |
แมวอเมริกันขนสั้น
ชื่ออื่น: อเมริกันช็อตแอร์
ต้นกำเนิด:  สหรัฐอเมริกา
มาตรฐานพันธุ์
CFA: standard
TICA: standard
ACFA/CAA: มาตรฐาน
CCA-AFC: มาตรฐาน
แมวบ้าน (Felis catus)
อเมริกันขนสั้น หรือ อเมริกันชอร์ตแฮร์ (อังกฤษ: American Short Hair) เป็นแมวที่ถูกนำมาจากยุโรปไปสู่แผ่นดินอเมริกาเหนือ เมื่อครั้งมีการโยกย้ายถิ่นฐานของคนยุโรปไปแสวงหาถิ่นที่อยู่ใหม่ แมวถูกนำลงเรือไปเพราะต้องการใช้ประโยชน์จากมันในการล่าหนูมิให้ทำลายข้าวของ ซึ่งที่นำไปด้วยนั้นมีหลายตัว และได้ผสมพันธุ์กันจนได้ลูกที่มีลักษณะเฉพาะออกมาให้เห็นอย่างปัจจุบัน
อูจี

| อูจี |
| --- | --- |
우지

เกิด: อี จี-ฮุน  (1996-11-22) 22 พฤศจิกายน ค.ศ. 1996 (28 ปี) ปูซาน, เกาหลีใต้
สัญชาติ: เกาหลี
การศึกษา: มหาวิทยาลัยฮันยาง
อาชีพ: นักร้อง นักแต่งเพลง ผู้ผลิตแผ่นเสียง
อาชีพทางดนตรี
แนวเพลง: เคป๊อป
เครื่องดนตรี: ร้องนำ
ช่วงปี: ค.ศ. 2015–ปัจจุบัน
ค่ายเพลง: เพลดิสเอนเตอร์เทนเมนต์
สมาชิกของ: เซเวนทีน
 นักดนตรี

ชื่อเกาหลี
ฮันกึล: 이지훈
ฮันจา: 李知勳
อาร์อาร์: I Jihun 
เอ็มอาร์: Yi Chihun 
ชื่อในวงการ
ฮันกึล: 우지
อาร์อาร์: Uji 
เอ็มอาร์: Uchi 
 
ลายมือชื่อ

อี จี-ฮุน (อังกฤษ: 이지훈, อักษรโรมัน: Lee Ji-hoon; เกิด 22 พฤศจิกายน ค.ศ. 1996) เป็นที่รู้จักกันดีในสเตจเนมชื่อ อูจี (เกาหลี: 우지) เป็นนักร้อง นักแต่งเพลง และโปรดิวเซอร์เพลงชาวเกาหลีใต้ เขาเป็นสมาชิกของวงบอยแบนด์เซเวนทีน นอกจากผลงานเดี่ยวของเขาและผลงานวงเซเวนทีนแล้วอูจียังเขียนเพลงให้กับศิลปินเคป๊อป คนอื่น ๆ เช่น นิวอีสต์ดับบลิว, ไอลี, ไอโอไอ และ ชันย็อล
ผลงานเพลง

ดูเพิ่ม: ผลงานเพลงของเซเวนทีน
ผลงานเพลง > ซิงเกิล

| ชื่อ> ชื่อ.นักร้องนำ | ปี ค> ศ..ปี ค.ศ..นักร้องนำ | อันดับสูงสุดบนชาร์ต> KOR .นักร้องนำ | ยอดขาย> ยอดขาย.นักร้องนำ | อัลบั้ม> อัลบั้ม.นักร้องนำ |
| --- | --- | --- | --- | --- |
| "Ruby" | 2022 | — | — | Non-album single |
นักร้องร่วม
| "YOSM" (요즈음)  (Kanto feat. Woozi) | 2016 | 99 |  KOR: 25,591 | 14216 |
เพลงประกอบภาพยนตร์
| "Miracle" | 2019 | — | — | The Tale of Nokdu OST |
แหล่งข้อมูลอื่น

| ด ค กเซเวนทีน |
| --- | --- |
 เอส.คูปส์  จ็องฮัน  จอชัว  จุน  โฮชี  ว็อนอู  อูจี  โทกย็อม  มินกยู  ดิเอต  ซึงกวัน  เวอร์นัน  ทีโน 
สตูดิโออัลบั้ม:  Love & Letter  Teen, Age  An Ode 
อีพี:  17 Carat  Boys Be  Going Seventeen  Al1  You Make My Day  You Made My Dawn  Heng:garæ  ; [Semicolon] 
บริษัท:  เพลดิสเอนเตอร์เทนเมนต์  Space Shower Music  อีพิกเรเคิดส์ 
เกี่ยวข้อง:  Bumzu  เซเวนทีนทีวี 
 ผลงานเพลง  รางวัลและการเสนอชื่อ  ทัวร์คอนเสิร์ต 
| --- | --- |
ฐานข้อมูลการควบคุมรายการหลักฐาน: ศิลปิน :  มิวสิกเบรนซ์
อเบล เพรสคอตต์

| อเบล เพรสคอตต์ |
| --- | --- |
เกิด: 7 เมษายน ค.ศ. 1718(1718-04-07) คอนคอร์ด, แมสซาชูเซตส์
เสียชีวิต: 22 ตุลาคม ค.ศ. 1803(1803-10-22) (85 ปี) คอนคอร์ด, แมสซาชูเซตส์
สัญชาติ: อเมริกัน
คู่สมรส: แอบิเกล บริกแฮม
บุตร: แอบิเกล เพรสคอตต์ อเบล เพรสคอตต์ จูเนียร์ ซามูเอล เพรสคอตต์ ลูซี เพรสคอตต์ จอห์น เพรสคอตต์ เบนจามิน เพรสคอตต์ โดโรธี เพรสคอตต์ โจนาธาน เพรสคอตต์
บิดามารดา: โจนาธาน เพรสคอตต์ รีเบกกา บัลคีเลย์
อเบล เพรสคอตต์ (อังกฤษ: Abel Prescott; 7 เมษายน พ.ศ. 2261 – 22 ตุลาคม พ.ศ. 2346) เป็นนักฟิสิกส์ชาวอเมริกันใน คอนคอร์ด, แมสซาชูเซตส์ เขาเป็นบรรพบุรุษของจอร์จ เอช. ดับเบิลยู. บุชและ จอร์จ ดับเบิลยู. บุช
ชีวิตส่วนตัว

เขาเกิดที่คอนคอร์ด, แมสซาชูเซตส์ โดยมีบิดามารดาคือ โจนาธาน เพรสคอตต์ และรีเบกกา บัลคีเลย์ เขาเสียชีวิตเมื่อวันที่ 22 ตุลาคม พ.ศ. 2346 ที่คอนคอร์ด, แมสซาชูเซตส์ เขาแต่งงานกับแอบิเกล บริกแฮม มีลูกด้วยกัน 8 คนได้แก่
แอบิเกล มินอตต์ (เพรสคอตต์) เธอแต่งงานกับอีฟรัม มินอตต์และมีลูกด้วยกัน 7 คน
อเบล เพรสคอตต์ จูเนียร์
ซามูเอล เพรสคอตต์ เขาได้รับฉายาว่าเป็น "นักขี่เที่ยงคืน" (Midnight Ride) เนื่องจากการที่เขาเป็นขี่ม้ากับเพื่อนในเวลาตี 1 เมื่อวันที่ 19 เมษายน พ.ศ. 2294
ลูซี เฟย์ (เพรสคอตต์) เธอแต่งงานกับโจนาธาน เฟย์และมีลูกด้วยกัน 6 คน เธอเป็นทวดลำดับที่ 4 ของ จอร์จ เอช. ดับเบิลยู. บุชและเป็นทวดลำดับที่ 5 ของ จอร์จ ดับเบิลยู. บุช
จอห์น เพรสคอตต์
เบนจามิน เพรสคอตต์
โดโรธี เพรสคอตต์
โจนาธาน เพรสคอตต์
อูโน่

| --- | --- |

ประเภท: เล่นไพ่จนหมดมือ
ผู้เล่น: 2 – 10
ทักษะ: การจัดการไพ่บนมือ
ช่วงอายุ: 7+
ไพ่: 108
เวลาในการเล่น: ไม่แน่นอน
โอกาสการสุ่ม: สูง
อูโน่ (อังกฤษ: Uno, /ˈuːnoʊ/; จากภาษาอิตาลีกับสเปน แปลว่า 'หนึ่ง'; เขียนตามตราเป็น UNO)
เป็นเกมไพ่ชนิดหนึ่งของอเมริกัน ที่เล่นด้วยไพ่สำรับที่พิมพ์แบบพิเศษ หลักการทั่วไปของเกมจะอยู่ใน Crazy Eights ครอบครัวของเกมไพ่ เกมนี้ได้รับการพัฒนาขึ้นครั้งแรกเมื่อปี ค.ศ. 1971 (พ.ศ. 2514) โดย เมิร์ล ร็อบบินส์ (Merle Robbins) ในซินซินแนติ ซึ่งเป็นย่านชานเมืองในรัฐโอไฮโอ เป็นแบรนด์ Mattel ตั้งแต่ปี ค.ศ.1992 (พ.ศ. 2535)
เมื่อครอบครัวและเพื่อน ๆ ของเขาเริ่มเล่นกันมากขึ้นเรื่อย ๆ เขาใช้เงินไป 8,000 ดอลลาร์สหรัฐ (253,599.46 บาท) เพื่อมีเกมทำเองจำนวน 5,000 ชุด เขาขายมันที่ร้านตัดผมของเขาในตอนแรก และนักธุรกิจในท้องถิ่นก็เริ่มขายสินค้าด้วยเช่นกัน ต่อมาร็อบบินส์ได้ขายลิขสิทธิ์ของ อูโน่ ให้กับกลุ่มเพื่อนที่นำโดย โรเบิร์ต เทเซก (Robert Tezak) เจ้าของสถานที่จัดงานศพในเมืองโจเลียตในรัฐอิลลินอยและได้รับสิทธิพิเศษ 50,000 ดอลลาร์สหรัฐ (1,584,996.65 บาท) รวมค่าลิขสิทธิ์ 10 เซ็นต์ (3.17 บาท) ต่อเกม เทเซกก่อตั้ง International Games, Inc. เพื่อทำการตลาดกับ อูโน่ โดยมีสำนักงานอยู่หลังห้องรับแขกของเขา เกมนี้ผลิตโดย ลูวิส ซอลท์ซแมน (Lewis Saltzman) จากบริษัท Saltzman Printers ในเมืองเมย์วูด รัฐอิลลินอย ในปี ค.ศ. 1992 (พ.ศ. 2535) เกม International Games กลายเป็นส่วนหนึ่งของ บริษัท Mattel
กฎอย่างเป็นทางการ

จุดมุ่งหมายของเกมคือการเป็นผู้เล่นคนแรกที่ทำแต้มได้ 500 คะแนนได้สำเร็จ (การเล่นมักจะต้องผ่านหลายรอบ) โดยผู้เล่นจะทิ้งบัตรทั้งหมดและได้รับคะแนนที่ค่าของคะแนนจะเป็นค่าตัวเลขรวมของใบที่ยังถืออยู่โดยผู้เล่นคนอื่น ๆ
ไพ่ 1 สำรับ ประกอบด้วยการ์ดทั้งหมด 108 ใบ แบ่งออกเป็นทั้งหมด 4 สี (สีแดง, สีเขียว, สีน้ำเงิน และ สีเหลือง) ซึ่งแต่ละสีจะมีสีละ 25 ใบ แต่ละสีจะมีไพ่ตัวเลข เลขละ 2 ใบ ยกเว้นเลข 0 ที่มีแค่ 1 ใบ โดยแต่สีจะมีเลข 0 ถีง 9 "Skip", "Draw Two", และ "Reverse" (ไพ่สามใบนี้จะเรียกว่า "action cards") นอกจากนี้ในสำรับยังมี "Wild" และ "Wild Draw Four" อย่างละ 4 ใบ
การเริ่มต้นเล่น ให้เอาไพ่เจ็ดใบแจกให้กับผู้เล่นแต่ละคน สับไพ่ด้านบนของสำรับพลิกและวางไว้เพื่อเริ่มต้น ผู้เล่นจะเล่นไปทางด้านซ้ายของคนที่เริ่มเล่นคนแรก (ตามเข็มนาฬิกา) ยกเว้นไพ่ใบแรกจะเป็นไพ่ action หรือไพ่ Wild (ดูด้านล่าง) เมื่อถึงตาผู้เล่นต้องทำอย่างใดอย่างหนึ่งดังต่อไปนี้
วางไพ่ให้ตรงกับสี, ตัวเลข และสัญลักษณ์
วางไพ่ Wild หรือไพ่ Wild Draw Four ที่สามารถเล่นได้ (ดูข้อจำกัดด้านล่าง)
จั่วไพ่ 1 ใบบนสำรับ
เล่นตามเข็มนาฬิกาบนโต๊ะ
ไพ่ Action และไพ่ Wild มีเอฟเฟคดังต่อไปนี้
| ไพ่ | เอฟเฟคเมื่อวางไพ่ลงไปบนกอง | เอฟเฟคเมื่อวางครั้งแรก |
| --- | --- | --- |
| Skip | ผู้เล่นคนต่อไปจะถูกข้ามตานั้น | Player to dealer's left misses a turn |
| Draw Two (+2) | ผู้เล่นคนต่อไปจะต้องจั่วไพ่เพิ่มอีก 2 ใบและถูกข้ามตานั้น | Player to dealer's left draws two cards and misses a turn |
| Reverse | ลำดับการเล่นถูกสลับตำแหน่ง (ตามเข็มนาฬิกาไปทวนเข็มนาฬิกาหรือในทางกลับกัน) | Dealer plays first; play proceeds counterclockwise |
| Wild | Player declares next color to be matched (may be used on any turn even if the player has matching color) | Player to dealer's left declares starting color, then plays normally |
| Wild Draw Four/Draw Four Wild (+4 and wild) | Player declares next color to be matched; next player in sequence draws four cards and misses a turn. May be legally played only if the player has no cards of the current color (see Penalties) | Return card to deck, shuffle, flip top card to start discard pile |
เมื่อผู้เล่นเล่นไพ่ใบก่อนสุดท้ายบนมือ ต้องเตือนผู้เล่นคนอื่นด้วยการพูดว่า "อูโน่"
ผู้เล่นคนแรกที่ทิ้งไพ่หมดมือถือว่าชนะรอบนั้นและนับคะแนนตามจำนวนไพ่บนมือผู้เล่นคนอื่น ไพ่ตัวเลขมีคะแนนเท่ากับเลขบนไพ่ ไพ่แอ็กชันมีค่า 20 คะแนน ไวด์และจั่วไวด์มี 50 คะแนน ถ้าไพ่ใบสุดท้ายที่ทิ้งไปเป็นไพ่จั่ว ให้ผู้เล่นคนถัดไปจั่วก่อนนับคะแนน
บรรณานุกรม

กฎที่เป็นทางการปัจจุบันจาก Mattel
เว็บไซต์อูโน่ที่เป็นทางการของ Mattel
กฎของอูโน่ ที่ UnoRulesonline.com
รูปแบบของอูโน่ ที่ UnoVariations.com
Uno variants at pagat.com
ข่าวของอูโน่ ที่ Wonkavator
Uno   at BoardGameGeek
ไพ่อูโน่
ไพ่อูโน่
ไพ่อูโน่ 1 สำรับ
อุลตร้าแมน (มังงะ)

| --- | --- |
อุลตร้าแมน
แนว: นิยายวิทยาศาสตร์ ซูเปอร์ฮีโร่ โทกูซัตสึ
มังงะ
เขียนโดย: เออิจิ ชิมิสึ
วาดภาพโดย: โทโมฮิโระ ชิโมกุจิ
สำนักพิมพ์: ฮีโร่ส์อิงค์
สำนักพิมพ์ภาคภาษาอังกฤษ: อเมริกาเหนือ Viz Media
นิตยสาร: มันธ์ลีฮีโร่ (1 ตุลาคม ค.ศ. 2011 – 30 ตุลาคม ค.ศ. 2020) คอมเพล็กซ์ (27 พฤศจิกายน ค.ศ. 2020 – ปัจจุบัน)
กลุ่มเป้าหมาย: เซย์เนน
วางจำหน่ายตั้งแต่: 1 ตุลาคม ค.ศ. 2011 – ปัจจุบัน
จำนวนเล่ม: 16 (หนังสือ)
โอเอ็นเอ
กำกับโดย: เคนจิ คามิยามะ ชินจิ อารามากิ
อำนวยการสร้างโดย: มิทสึฮิสะ อิชิกาวะ โจเซฟ ชู
เขียนบทโดย: เรียว ฮิกากิ คุราสึมิ สึนะยามะ ฮารุมิ โดกิ
ดนตรีโดย: ไอรอน โทดะ คาซึมะ จิน เฮาส์
สตูดิโอ: โปรดัคชันไอจี โซลาดิจิทัลอาร์ตส์
ถือสิทธิ์โดย: เน็ตฟลิกซ์
ฉาย:  1 เมษายน ค.ศ. 2019  –  11 พฤษภาคม ค.ศ. 2023
ความยาว: 23–25 นาที
ตอน: 31 (รายชื่อตอน)
อุลตร้าแมน (อังกฤษ: ULTRAMAN) เป็นซีรีส์มังงะญี่ปุ่นที่เขียนโดยเออิจิ ชิมิสึ และวาดโดย
โทโมฮิโระ ชิโมกุจิจาก ไลน์บาร์เรลส์ออฟไอรอน ที่มีชื่อเสียง ตีพิมพ์ในนิตยสาร มันธ์ลีฮีโร่ ตั้งแต่ฉบับปฐมฤกษ์ ซึ่งเป็นส่วนหนึ่งของแฟรนไชส์อุลตร้าแมนและภาคต่อมังงะของละครโทรทัศน์ปี ค.ศ. 1966 ซีรีส์นี้ถูกรวบรวมใน ทังโกบง 16 เล่ม ณ เดือนธันวาคม ค.ศ. 2020
อนิเมชั่นเน็ตต้นฉบับ (ONA) ของ3DCG เป็นอะนิเมะดัดแปลงที่ร่วมผลิตโดยโปรดัคชันไอจีและโซลาดิจิทัลอาร์ตส์ ได้รับการเผยแพร่ในเน็ตฟลิกซ์ ในเดือนเมษายน ค.ศ. 2019 ฤดูกาลที่สองจะเข้าฉายในฤดูใบไม้ผลิปี ค.ศ. 2022 และ ฤดูกาลที่สามเป็นฤดูกาลสุดท้ายจะเข้าฉายในปี ค.ศ. 2023
แหล่งข้อมูลอื่น

Ultraman official manga website at Comiplex (ในภาษาญี่ปุ่น)
Ultraman official anime website (ในภาษาญี่ปุ่น)
อุลตร้าแมน (มังงะ) (มังงะ) ที่เครือข่ายข่าวอนิเมะ
อูปียัก อีซิล

| อูปียัก อีซิลUpiak Isil |
| --- | --- |

ข้อมูลพื้นฐาน
รู้จักในชื่อ: ซิลฟียา นันดา
เกิด: 24 ธันวาคม พ.ศ. 2529 (38 ปี) บูกิตติงกี จังหวัดสุมาตราตะวันตก อินโดนีเซีย
แนวเพลง: ป็อป
อาชีพ: นักร้อง
เครื่องดนตรี: เสียงร้อง
ช่วงปี: พ.ศ. 2542–ปัจจุบัน
นักดนตรี
ซิลฟียา นันดา (อินโดนีเซีย: Silvia Nanda) หรือชื่อในวงการคือ อูปียัก อีซิล (Upiak Isil; 24 ธันวาคม พ.ศ. 2529 –) เป็นนักร้องและนักแสดงตลกหญิงชาวอินโดนีเซีย มีเพลงที่สร้างชื่อเสียงได้แก่ ตักตุนตูวัง (Tak Tung Tuang) ซึ่งเผยแพร่เมื่อ พ.ศ. 2560 และได้รับความนิยมทั่วเอเชียตะวันออกเฉียงใต้ รวมถึงประเทศไทยและประเทศมาเลเซีย
เธอเกิดเมื่อวันที่ 24 ธันวาคม พ.ศ 2529 ที่บูกิตติงกี จังหวัดสุมาตราตะวันตก ในครอบครัวชาวมีนังกาเบา ก่อนที่จะไปเติบโตอยู่ที่ปารียามัน เธอเริ่มต้นชีวิตในวงการบันเทิงตั้งแต่อายุ 13 ปี และมีชื่อเสียงในภูมิลำเนาของเธอก่อนที่จะมีชื่อเสียงระดับประเทศในภายหลังในฐานะนักร้องเพลงป็อปซึ่งใช้ภาษามีนังกาเบาอันเป็นภาษาถิ่นเกิดของเธอเอง
ใน พ.ศ. 2560 เธอมีชื่อเสียงจากเพลง ตักตุนตูวัง ซึ่งมีเนื้อหาเชิงขำขันอันเกี่ยวเกี่ยวกับชีวิตของเธอที่มีทัศนคติว่าถึงเธอไม่อาบน้ำก็ไม่เป็นอะไร ใครจะคิดอย่างไรก็ช่าง แต่ตัวเธอนั้นมีความสุข ซึ่ง เพลงดังกล่าวโด่งดังอย่างมากทั่วเอเชียตะวันออกเฉียงใต้ โดยเฉพาะอย่างยิ่งในประเทศไทยและประเทศมาเลเซีย และยังมีศิลปินหลายคนนำไปร้องใหม่
ผลงานเพลง > สตูดิโออัลบั้ม

มาลัซเดอเดิกมะฮ์
ฮารกโจปาดีซาลีบู
อัลบุมลาวักบาซีเลอมัก 3 ดีวา
เออมังอูดาซียา
อัมริซ อารีฟิน & อีซิล - บาฮากียาบูกันฮาราโต
ปูดูร์กันซาจา
อูปียัก อีซิล - กูตังบาเรินโด
ผลงานเพลง > ซิงเกิล

2560 - ตักตุนตูวัง
2560 - กาเมราปาลูซู
ผลงานการแสดง > ภาพยนตร์

| ปี | ชื่อเรื่อง | บท | บริษัทผู้สร้างภาพยนตร์ |
| --- | --- | --- | --- |
| 2561 | ลียัมดันไลลา | เต็ก รซมา | มาฮาการียาพิกเจอส์ มาลินฟิลมส์ |
| 2561 | มามามามาจาโกอัน | ตัวเธอเอง | บัดดีบัดดีพิกเจอส์ เบร์ตพิกเจอส์ |
| 2021 | เบอกาดังเรินดัง | อามัก อาฟีฟะฮ์ | พีไอเอม พิกเจอส์ |
อเมริกัน ทัวร์ริสเตอร์

ยี่ห้ออเมริกัน ทัวร์ริสเตอร์
อเมริกัน ทัวร์ริสเตอร์ (อังกฤษ: American Tourister) เป็นยี่ห้อของกระเป๋าเดินทางชื่อดัง เริ่มแรกนายโซล คอฟเลอร์ (Sol Koffler) เป็นผู้ก่อตั้ง American Luggage Works ในเมืองโพรวิเดนซ์ รัฐโรดไอแลนด์ ประเทศสหรัฐอเมริกา ในปี ค.ศ. 1932 หรือปี ค.ศ. 1933ด้วยเงินเก็บทั้งชีวิตของเขา แต่เขาถูกกำหนดให้ขายกระเป๋าเดินทางเพียงใบละ 1 ดอลล่าห์ ในช่วงภาวะเศรษฐกิจตกต่ำครั้งใหญ่ ต่อมากิจการก้าวหน้านายคอฟเลอร์จึงเปลี่ยนชื่อเป็นอเมริกัน ทัวร์ริสเตอร์
ในปี ค.ศ. 1993 อเมริกันทัวร์ริสเตอร์ถูกซื้อกิจการจากบริษัท Astrum International ซึ่งเป็นผู้ผลิตกระเป๋าเดินทางแซมโซไนท์ และต่อมาได้เปลี่ยนชื่อเป็นบริษัทแซมโซไนท์ใน 2 ปีต่อมา
ปัจจุบันอเมริกัน ทัวร์ริสเตอร์นับว่าเป็นบริษัทในเครือของแซมโซไนท์ แต่มีต้นทุนในการผลิตต่ำกว่า
ดูเพิ่ม

แซมโซไนท์
อุลตร้าแมนทิสแบล็ก

| อุลตร้าแมนทิสแบล็ก |
| --- | --- |
อุลตร้าแมนทิสแบล็กที่อานิเบร์ซาริโอยินของชิการะ ในเดือนพฤษภาคม ค.ศ. 2009
เกิด:  (1975-07-17) 17 กรกฎาคม ค.ศ. 1975 (49 ปี)
ประวัติมวยปล้ำอาชีพ
ชื่อบนสังเวียน: แบล็กแมนทิส อินเซ็คโต เดล เอสปาซีโอ อุลตร้าแมนทิส อุลตร้าแมนทิสแบล็ก
ส่วนสูง: 6 ft 0 in (1.83 m)
น้ำหนัก: 206 ปอนด์ (93 กิโลกรัม) (93 กก.)
มาจาก: เดอะแบล็กทีการ์เดน ไม่ทราบบริเวณ
ฝึกหัดโดย: ไมค์ แควกเกนบุช เร็คเลส ยูธ คริส ฮีโร จอร์จ ริเวรา
เปิดตัว: 25 พฤษภาคม ค.ศ. 2002
อุลตร้าแมนทิสแบล็ก (อังกฤษ: UltraMantis Black) เกิดวันที่ 17 กรกฎาคม ค.ศ. 1975 เป็นนักมวยปล้ำอาชีพ ผู้เข้าร่วมแข่งขันหลักในรายการมวยปล้ำอาชีพจิคาระ ที่ซึ่งเขาเป็นผู้นำแห่ง ออร์เดอร์ออฟเดอะนีโอโซลาร์เทมเปิล ในขณะที่ได้รับคำวิจารณ์ว่าไม่ค่อยได้เข้าร่วมแข่งขันอย่างสม่ำเสมอ ตลอดช่วงอาชีพของเขายังเคยแสดงผลงานสำหรับรายการดังเช่น บิ๊กเจแปนโปรเรสต์ลิง, คอมแบทโซนเรสต์ลิง, อินเดเพนเดนท์เรสต์ลิงแอสโซซิเอชัน มิด-เซาธ์ และเจอร์ซีย์ออลโปรเรสต์ลิง ในส่วนสมมติ เขาได้สวมหน้ากากตั๊กแตนตำข้าว ในฐานะ อุลตร้าแมนทิส เครื่องแต่งกายแบบดั้งเดิมของเขาจะเป็นสีแดงและสีเขียว โดยอิงจากตัวละครเอกซีรีส์คาเมนไรเดอร์ รวมถึงชื่อที่เขาใช้ในการแข่งขันยังได้มาจากรายการโทรทัศน์ของญี่ปุ่น นั่นคือ อุลตร้าแมน ในเดือนพฤษภาคม ค.ศ. 2004 เขาได้เปลี่ยนชื่อของเขาเองเป็น อุลตร้าแมนทิสแบล็ก และใช้หน้ากากแบบใหม่กับเครื่องแต่งกายสีแดงและดำ รวมถึงยังได้เริ่มแสดงมุมมองในแบบคอมมิวนิสต์ ในเดือนมิถุนายน ค.ศ. 2006 เขาได้มีรูปแบบที่มั่นคงเป็นของตนเอง สำหรับ ออร์เดอร์ออฟเดอะนีโอโซลาร์เทมเปิล และได้นำภาพลักษณ์มืดมนของเขาไปใช้ ณ ช่วงนี้ อุลตร้าแมนทิสแบล็ก, ไมค์ แควกเกนบุช ผู้ก่อตั้งจิคาระ, ฮาโลวิค และ อิคารัส ต่างเป็นนักมวยปล้ำชุดแรกที่ได้แสดงผลงานในจิคาระเมื่อวันที่ 25 พฤษภาคม ค.ศ. 2002 และยังคงแสดงฝีมือในรายการดังกล่าวจวบจนปัจจุบัน
ในวงการมวยปล้ำอาชีพ

อุลตร้าแมนทิส เริ่มเข้าฝึกฝนมวยปล้ำอาชีพของเขาใน ค.ศ. 2002 ที่สังกัดใหม่ของสถาบัน จิคาระเวรสเซิลแฟคทอรี่ ที่ซึ่งเขาได้รับการฝึกสอนโดยไมค์ แควกเกนบุช และเร็คเลส ยูธ เขาได้รับการฝึกฝนในช่วงระยะแรกของโรงฝึกสอนควบคู่ไปกับ ฮาโลวิค และ อิคารัส